Holle

Holle estas komunumo en Germanio. Ĝi troviĝas en la distrikto Hildesheim de la federacia lando Malsupra Saksio. Fine de decembro 2024 la komunumo havis 6561 loĝantojn. En la komunumo troveblas pluraj kasteloj kun ligitaj parkoj kaj pliaj historiaj konstruaĵoj en nekutima denseco. Flanke menciindas, ke la loĝloko plurfoje menciatas en la trilero Red Storm Rising, konsiderebla militnovelo pri fikcia batala eskaliĝo de la Malvarma milito en la 1980-aj jaroj, de la usona verkisto Tom Clancy. Administra divido La komunumo konsistas el la unuopaj loĝlokoj Astenbeck [AStenbek], Derneburg [DERneburk], Grasdorf [GRA:Sdorf], Hackenstedt [HAknŝtet], Heersum [HE:Rzum], Henneckenrode [HENeknro:de], Holle [HOle], Luttrum [LUTrum], Sillium [ZIlium], Söder [Zöda], Sottrum [ZOTrum] kaj Wohldenberg [VO:Ldnberk]. La plej multe loĝata el tiuj lokoj estas Holle antaŭ Sottrum, Grasdorf kaj Heersum.